Document ID: 31996R2238

ΚΑΝΟΝΙΣΜΟΣ (ΕΚ) αριθ. 2238/96 ΤΗΣ ΕΠΙΤΡΟΠΗΣ της 22ας Νοεμβρίου 1996 για τροποποίηση του κανονισμού (ΕΚ) αριθ. 1372/95 για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του κρέατος πουλερικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών (1), όπως τροποποιήθηκε τελευταία από από τον κανονισμό (ΕΚ) αριθ. 2916/95 της Επιτροπής (2), και ιδίως το άρθρο 3 παράγραφος 2,
Εκτιμώντας:
ότι ο κανονισμός (ΕΚ) αριθ. 1372/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1158/96 (4), καθορίζει τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του κρέατος πουλερικών 7
ότι η πείρα κατέδειξε ότι προκειμένου να αποφευχθούν κερδοσκοπικές αιτήσεις για την έκδοση πιστοποιητικών, είναι αναγκαία τόσο η μείωση της χρονικής ισχύος των πιστοποιητικών για την κατηγορία 6 των προϊόντων και για συγκεκριμένους προορισμούς, όσο και να περιορισθεί, όσον αφορά τις εξαγωγές βάσει των εν λόγω πιστοποιητικών, η περίοδος που αναφέρεται στο άρθρο 28 του κανονισμού (ΕΟΚ) αριθ. 3665/87 της Επιτροπής, της 27ης Νοεμβρίου 1987, σχετικά με τις λεπτομέρειες εφαρμογής των κανόνων του συστήματος, των επιστροφών κατά την εξαγωγή των γεωργικών προϊόντων (5), όπως τροποποιήθηκε τελευταία από τον κανονισμό (ΕΚ) αριθ. 1384/95 (6) 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1372/95 τροποποιείται ως εξής:
1. Στο άρθρο 3 προστίθεται η ακόλουθη νέα παράγραφος 5:
«5. Κατά παρέκκλιση της παραγράφου 1, τα πιστοποιητικά για την κατηγορία 6α) που αναφέρονται στο παράρτημα Ι ισχύουν 15 μέρες από την ημερομηνία έκδοσής τους κατά την έννοια του άρθρου 21 παράγραφος 2 του κανονισμού (ΕΟΚ) αριθ. 3719/88. Στην περίπτωση αυτή, κατά παρέκκλιση του άρθρου 28 παράγραφος 5 του κανονισμού (ΕΟΚ) αριθ. 3665/87, εξακολουθούν να καλύπτονται από τις διευθύνσεις του καθεστώτος που καθορίζεται στο άρθρο 5 του κανονισμού (ΕΟΚ) αριθ. 565/80 του Συμβουλίου (*), θα είναι ίση με το υπόλοιπο της περιόδου ισχύος όσον αφορά τα πιστοποιητικά εξαγωγής.
(*) ΕΕ αριθ. L 62 της 7. 3. 1980, σ. 5.»
2. Το παράρτημα Ι αντικαθίσταται από το παράρτημα Ι του παρόντος κανονισμού.
3. Το παράρτημα ΙΙ του παρόντος κανονισμού προστίθεται ως παράρτημα IV.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Νοεμβρίου 1996.

Labels: 3
17
18
6